ข้อบัญญัติองค์การบริหารส่วนตำบลหนองโสนข้อบัญญัติองค์การบริหารส่วนตำบลหนองโสนเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลหนองโสนอำเภอเมืองเพชรบุรี จังหวัดเพชรบุรีพ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลหนองโสนโดยความเห็นชอบของสภาตำบลและองค์การบริหารส่วนตำบลหนองโสนและได้รับความเห็นชอบจากนายอำเภอเมืองเพชรบุรีจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลหนองโสน เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลหนองโสน อำเภอเมืองเพชรบุรี จังหวัดเพชรบุรีพ.ศ. ๒๕๕๘ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดระยะ ๑๐๐เมตรกับกึ่งกลางแม่น้ำเพชรบุรี ที่ซึ่งจุดบรรจบกับเส้นขนานระยะ ๕๐๐ เมตรกับกึ่งกลางคลองส่งน้ำชลประทาน ๑ ซ้าย - สายใหญ่ ๓ ไปทางทิศตะวันออกด้านตะวันออก จดแนวเขต ๓๐๐ เมตร และเส้นขนานระยะ ๑๐๐ เมตรกับกึ่งกลางคลองส่งน้ำชลประทาน ๑ ซ้าย - สายใหญ่ ๓ ไปทางทิศตะวันออกเฉียงใต้ด้านใต้ จดแนวเขตการปกครองระหว่างองค์การบริหารส่วนตำบลหนองโสนอำเภอเมือง จังหวัดเพชรบุรี กับองค์การบริหารส่วนตำบลช่องสะแก อำเภอเมืองเพชรบุรีจังหวัดเพชรบุรี ไปทางทิศตะวันตกเฉียงใต้ แนวคลองมอญ ฝั่งเหนือด้านตะวันตก จดแนวเขตแม่น้ำเพชรบุรี ฝั่งตะวันออกแนวเขตวัดชมพูพน ถนนสาธารณะ ฝั่งเหนือ เส้นขนานระยะ ๑๐๐ เมตร กับกึ่งกลางแม่น้ำเพชรบุรีแนวเขตโรงเรียนวัดสิงห์ (ขจิตพุธสรศึกษา)บริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดแนวเขตคลองมอญ ฝั่งใต้ด้านตะวันออก จดแนวเขตทางหลวงแผ่นดินหมายเลข ๓๑๗๘ ฝั่งตะวันตกด้านใต้ จดแนวเขตทางรถไฟแนวเขตการปกครองระหว่างองค์การบริหารส่วนตำบลหนองโสน อำเภอเมืองเพชรบุรีจังหวัดเพชรบุรี กับเทศบาลเมืองเพชรบุรี อำเภอเมืองเพชรบุรี จังหวัดเพชรบุรี ไปทางทิศตะวันตกเฉียงเหนือทิศตะวันตก จดแนวเขตแม่น้ำเพชรบุรี ฝั่งตะวันออกบริเวณที่ ๓ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ ๒๘๐ เมตรกับกึ่งกลางคลองส่งน้ำชลประทาน ๑ ซ้าย - สายใหญ่ ๓ ฝั่งใต้ด้านตะวันออก จดแนวเขตทางหลวงแผ่นดินหมายเลข ๓๑๗๘ ฝั่งตะวันตกด้านใต้ จดเส้นขนานระยะ๕๐๐ เมตร กับกึ่งกลางคลองส่งน้ำชลประทาน ๑ ซ้าย - สายใหญ่ ๓ ฝั่งใต้ทิศตะวันตก จดเส้นขนานระยะ ๑๐๐ เมตรกับกึ่งกลางทางหลวงแผ่นดินหมายเลข ๓๑๗๘ ฝั่งตะวันตกบริเวณที่ ๔ หมายความว่าพื้นที่ในบริเวณ ดังต่อไปนี้ด้านเหนือ จดแนวเขตการปกครองระหว่างองค์การบริหารส่วนตำบลหนองโสนอำเภอเมืองเพชรบุรี จังหวัดเพชรบุรี กับองค์การบริหารส่วนตำบลท่าแร้งออกอำเภอบ้านแหลม จังหวัดเพชรบุรี ไปทางทิศตะวันออกเฉียงเหนือด้านตะวันออก จดแนวขนานระยะ ๓๐๐ เมตรกับกึ่งกลางคลองส่งน้ำชลประทาน ๑ ซ้าย - สายใหญ่๓ ฝั่งตะวันออกด้านใต้ จดแนวเขตการปกครองระหว่างองค์การบริหารส่วนตำบลหนองโสนอำเภอเมืองเพชรบุรี จังหวัดเพชรบุรี กับองค์การบริหารส่วนตำบลช่องสะแกอำเภอเมืองเพชรบุรี จังหวัดเพชรบุรี ไปทางทิศตะวันตกเฉียงใต้ เส้นขนานระยะ ๑๐๐เมตร และเส้นขนานระยะ ๓๐๐ เมตร กับกึ่งกลางคลองส่งน้ำชลประทาน๑ ซ้าย - สายใหญ่ ๓ ไปทางทิศตะวันตกเฉียงเหนือ เส้นขนานระยะ ๕๐๐เมตรกับกึ่งกลางคลองส่งน้ำชลประทาน ๑ ซ้าย - สายใหญ่ ๓ ฝั่งใต้ ไปทางทิศตะวันออกเส้นขนานระยะ ๑๐๐ เมตรกับกึ่งกลางแม่น้ำเพชรบุรี ถนนสาธารณะฝั่งเหนือทิศตะวันตก จดเส้นขนานระยะ ๑๕เมตรกับแนวเขตแม่น้ำเพชรบุรีฝั่งตะวันออก ไปทางทิศเหนือทั้งนี้ ยกเว้นบริเวณโรงเรียนวัดสิงห์(ขจิตพุธสรศึกษา) และวัดสิงห์บริเวณที่ ๕ หมายความว่าพื้นที่ในบริเวณที่ดินริมฝั่งแม่น้ำเพชรบุรี ฝั่งตะวันออก เป็นเส้นขนานระยะ ๑๕เมตร ตั้งแต่เขตการปกครององค์การบริหารส่วนตำบลหนองโสนด้านเหนือไปจนบรรจบเขตการปกครององค์การบริหารส่วนตำบลหนองโสน ด้านใต้ทั้งนี้ พื้นที่บริเวณที่ ๑ บริเวณที่ ๒ บริเวณที่ ๓ บริเวณที่ ๔และบริเวณที่ ๕ ปรากฏตามแผนที่ท้ายข้อบัญญัตินี้ข้อ ๔ ให้กำหนดพื้นที่ในเขตองค์การบริหารส่วนตำบลหนองโสนอำเภอเมืองเพชรบุรี จังหวัดเพชรบุรีภายในแนวเขตตามแผนที่ท้ายข้อบัญญัตินี้ เป็นบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภท ดังต่อไปนี้ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซ สำหรับก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สถานบริการตามกฎหมายว่าด้วยสถานบริการ(๖)อาคารพาณิชยกรรมขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๗) โรงฆ่าสัตว์(๘) ไซโลเก็บผลิตผลทางการเกษตร(๙) สวนสนุก(๑๐) โรงกำจัดขยะมูลฝอย(๑๑) โรงซื้อขายเศษวัสดุภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗)อาคารอยู่อาศัยหรือประกอบการพาณิชยกรรมประเภทอาคารขนาดใหญ่ ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๘) สถานสงเคราะห์หรือรับเลี้ยงสัตว์(๙) โรงฆ่าสัตว์(๑๐) ไซโลเก็บผลผลิตทางการเกษตร(๑๑) โรงกำจัดขยะมูลฝอย(๑๒) โรงซื้อขายหรือเก็บเศษวัสดุภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) เลี้ยงม้า โค กระบือ สุกร แพะ แกะ ห่าน เป็ดไก่ งู จระเข้ หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๓) สถานบริการตามกฎหมายว่าด้วยสถานบริการ(๔)อาคารพาณิชยกรรมขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๕) ห้องแถว ตึกแถว หรือบ้านแถว(๖) สถานสงเคราะห์หรือรับเลี้ยงเด็ก(๗) สถานสงเคราะห์หรือรับเลี้ยงคนชรา(๘) สถานสงเคราะห์หรือรับเลี้ยงคนพิการ(๙) สถาบันการศึกษาหรือโรงเรียนภายในบริเวณที่ ๔ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซ สำหรับก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาต ตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖)อาคารพาณิชยกรรมขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๗) ห้องแถว ตึกแถว หรือบ้านแถว(๘) อาคารชุดตามกฎหมายว่าด้วยอาคารชุด(๙) หอพักตามกฎหมายว่าด้วยหอพักข้อห้ามการใช้ประโยชน์อาคารตาม (๖) (๗) (๘) และ (๙)มิให้ใช้บังคับแก่การดำเนินการของการเคหะแห่งชาติภายในบริเวณที่ ๕ ห้ามบุคคลใดก่อสร้างอาคาร ดังต่อไปนี้(๑) โรงงานบำบัดน้ำเสียรวม(๒) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๓) สถานบริการตามกฎหมายว่าด้วยสถานบริการ(๔)อาคารพาณิชยกรรมขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๕) ห้องแถว ตึกแถว หรือบ้านแถว(๖) อาคารชุดตามกฎหมายว่าด้วยอาคารชุด(๗) หอพักตามกฎหมายว่าด้วยหอพัก(๘) โรงกำจัดมูลฝอยข้อ ๕ ภายในบริเวณพื้นที่ที่กำหนดตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลหนองโสนรักษาการตามข้อบัญญัตินี้ประกาศณ วันที่ ๕ มีนาคม พ.ศ. ๒๕๕๘วินัย พุ่มพวงนายกองค์การบริหารส่วนตำบลหนองโสน[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลหนองโสน เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลหนองโสนอำเภอเมืองเพชรบุรี จังหวัดเพชรบุรี พ.ศ. ๒๕๕๘๒. บัญชีท้ายข้อบัญญัติองค์การบริหารส่วนตำบลหนองโสนเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลหนองโสนอำเภอเมืองเพชรบุรี จังหวัดเพชรบุรี พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๒๙ กรกฎาคม๒๕๕๘นุสรา/ผู้ตรวจ๑๗ สิงหาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๗๔ ง/หน้า ๒๙/๒๗ กรกฎาคม ๒๕๕๘